Maine-et-Loire

Maine-et-Loire is in Frânsk departemint yn 'e regio Pays de la Loire. De haadstêd is Angers.

 Skiednis 
Maine-et-Loire is ien fan 'e oarspronklik 83 departeminten dy't ûntstiene yn 'e tiid fan 'e Frânske Revolúsje op 4 maart 1790. It departemint waard foar it grutste part út it súdlike diel fan 'e eardere provinsje Anjou foarme. Oarspronklik hjitte it departemint Mayenne-et-Loire, mar de namme waard yn 1791 feroare yn Maine-et-Loire. De hjoeddeiske namme is ôflaat fan 'e rivieren Maine en Loire, dy't yn it departemint byinoar komme.

 Geografy 
It departemint hat in fariearre lânskip, mei beboske heuvels yn it suden en noarden en dêrtusken de delling fan 'e Loire. It heechste punt is Colline des Gardes op 210 m. In diel fan 'e Loire-delling, in lokaasje fan it UNESCO-wrâlderfgoed, leit yn Maine-et-Loire. Befarbere rivieren binne de Loire, Sarthe, Mayenne, Loir en de Authion.

Maine-et-Loire bestiet út de folgjende fjouwer arrondisseminten:

 Angers
 Cholet
 Saumur
 Segré

Fierder hat it departemint 21 kantons, dy't ferdield binne yn  363 gemeenten

 Plakken 
It grutste plak neffens ynwennertal is de haadstêd Angers. Oare plakken mei mear as 20.000 ynwenners binne:

 Gemeente Ynwennertal (2022) Angers 157.544 Cholet 54.074 Saumur 26.074 Sèvremoine 25.764 Beaupréau-en-Mauges 23.887 Chemillé-en-Anjou 21.550

 Befolking 
Ynwenners fan it departemint wurdt Angevins (nei de âlde provinsje Anjou) neamd. 

 Untwikkeling 
 Jier  1962  1975  1990  1999  2008  2019 Ynwennertal  557.069  629.849   705.882   732.942  774.823  818.273

 Ofbylden 


Kategory:Lannen fan de Loire
Kategory:Departemint fan Frankryk
Kategory:Bestjoerlike ienheid oprjochte yn 1890